கேள்வி: இசுமார்ட் அட்டை பற்றி தகவல் சொல்.
பதில்: File:SmartTAG.png File:Touch 'n Go logo.svg அட்டை]] இசுமார்ட் அட்டை (ஆங்கிலம்: ''Toll Network Automatic Payment Systems'' SmartTAG; மலாய்: ''Sistem Membayar Automatik Rangkaian Tol'' SMART) என்பது மலேசிய விரைவுச்சாலை முறைமை; மற்றும் நெடுஞ்சாலை ''(Malaysian Expressway System)'' அமைப்புகளின் நடத்துனர்களால் பயன்படுத்தப்படும் ஒரு மின்னணுக் கட்டண ''(:en:Electronic toll collection)'' (EPS) முறைமையாகும். தொட்டு செல் அட்டையின் பயன்பாட்டிற்கான ஒரு துணை முறைமையாக இசுமார்ட் அட்டை செயல்படுத்தப்படுகிறது. இந்த முறைமை முதன்முதலில் மலேசியாவில் 1999-ஆம் ஆண்டில் அறிமுகப்படுத்தப்பட்டது; மேலும் போக்குவரத்து அணுகல் முறையை எளிமைப்படுத்துவதற்காகவும் தற்போது பயன்படுத்தப்படுகிறது.
கேள்வி: இசுமார்ட் அட்டை - மானிய விலை குறித்து விரிவாக சொல்லுங்கள்.
பதில்: ஓர் இசுமார்ட் அட்டையின் தற்போதைய விலை யூனிட்டுக்கு மலேசிய ரிங்கிட் 130 ஆகும். இராட் எனும் அகச்சிவப்பு முன்னேற்ற தொழில்நுட்ப நிறுவனத்தால் தயாரிக்கப்படும் ஒவ்வோர் இசுமார்ட் அட்டைகும் காப்புரிமைத் தொகை செலுத்த வேண்டியுள்ளது. ஆகவே அதுவே ஒரு மானிய விலையாக வரையறுக்கப்பட்டு உள்ளது. இசுமார்ட் அட்டையைப் பயன்படுத்துவதன் மூலமாக வாகன ஓட்டுநர்கள், இசுமார்ட் அட்டைப் பயன்பாட்டிற்கான சிறப்புப் பாதைகளில் தங்கள் வாகனங்களைத் தங்கு தடையின்றி ஓட்டிச் செல்லவும், நிற்காமல் சுங்கக் கட்டணத்தைச் செலுத்தவும் முடிகிறது. இந்த முறைமை ஒரு மணி நேரத்திற்கு 1,200 வாகனங்களைக் கண்காணிக்கும் வகையில் வடிவமைக்கப்பட்டுள்ளது.